CELEX: 32019D2150
Language: sl
Date: 2019-12-09 00:00:00
Title: Sklep Sveta (EU) 2019/2150 z dne 9. decembra 2019 o stališču, ki se v imenu Evropske unije zastopa v Upravnem odboru za Mednarodno konvencijo o usklajevanju mejnih kontrol blaga

16.12.2019   
               
               
                  SL
               
               
                  Uradni list Evropske unije
               
               
                  L 325/165
               
            
         SKLEP SVETA (EU) 2019/2150
         z dne 9. decembra 2019
         o stališču, ki se v imenu Evropske unije zastopa v Upravnem odboru za Mednarodno konvencijo o usklajevanju mejnih kontrol blaga
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Mednarodna konvencija o usklajevanju mejnih kontrol blaga (v nadaljnjem besedilu: Konvencija) je bila odobrena z Uredbo Sveta (EGS) št. 1262/84 (1).
                  
               
                     (2)
                  
                  
                     V skladu s členom 22 Konvencije lahko Upravni odbor iz odstavka 2 navedenega člena (v nadaljnjem besedilu: Upravni odbor) sprejme spremembe z dvotretjinsko večino pogodbenic, ki so prisotne in glasujejo.
                  
               
                     (3)
                  
                  
                     Upravni odbor bo na dvanajsti seji sprejel spremembo člena 7 Priloge 8 h Konvenciji.
                  
               
                     (4)
                  
                  
                     Primerno je določiti stališče, ki naj se v imenu Unije zastopa v Upravnem odboru, saj bodo spremembe Konvencije za Unijo zavezujoče.
                  
               
                     (5)
                  
                  
                     Unija podpira novi člen 7 Priloge 8 h Konvenciji, saj bodo z zmanjšanjem pogostosti poročanja o napredku, doseženem za izboljšanje postopkov na mejnih prehodih v mednarodnem cestnem prometu, države članice imele manj upravnih formalnosti.
                  
               
                     (6)
                  
                  
                     Stališče Unije v Upravnem odboru za Konvencijo, bi moralo zato temeljiti na osnutku spremembe, priloženem k temu sklepu –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na dvanajsti ali na naslednji seji Upravnega odbora, podpira osnutek spremembe, priložen temu sklepu.
         
         
            Člen 2
            O manjših tehničnih spremembah osnutka spremembe iz člena 1 se lahko dogovori predstavnik Unije v Upravnem odboru.
         
         
            Člen 3
            Ta sklep začne veljati na dan sprejetja.
         
         
            V Bruslju, 9. decembra 2019
            
               
                  Za Svet
               
               
                  Predsednik
               
               J. BORRELL FONTELLES
            
         
         
            (1)  Uredba Sveta (EGS) št. 1262/84 z dne 10. aprila 1984 o sklenitvi Mednarodne konvencije o uskladitvi mejnih kontrol blaga (UL L 126, 12.5.1984, str. 1).
      
      
         
            PRILOGA
            
               SPREMEMBA MEDNARODNE KONVENCIJE O USKLAJEVANJU MEJNIH KONTROL BLAGA
            
            Priloga 8, člen 7
            
               Besedna zveza„drugo leto“ se nadomesti s „peto leto“.